**TERMÉKNÉV X-FLOOR 2-15 mm RAPID, gyorskötésű önterülő aljzatkiegyenlítő**

**LEÍRÁS/ANYAGÖSSZETÉTEL** Gyárilag előkevert, por alakú, cement és műgyantakötésű, flexibilis, önterülő aljzatkiegyenlítő szárazhabarcs.

**ALKALMAZÁSI TERÜLET** Bel - és kültéri stabil betonaljzatok, hőingadozásnak kitett felületek, padlófűtéses helyiségek aljzatbetonjának megbízható, repedésmentes kiegyenlítésére, ragasztott padlóburkolatok alá. 2–15 mm történő rétegvastagság kiegyenlítésére egy rétegben.

**ALAPFELÜLET JELLEMZŐI** Az aljzat szilárd, megfelelő teherbírású, erős, mozgás - és zsugorodásmentes, por-, olaj- és szennyeződésmentes legyen. Ragasztott melegburkolatok (linóleum, szőnyegpadló, parketta) bontása után a fogadó felületről minden ragasztómaradványt el kell távolítani (csiszolás).

**ALAPOZÁS** A tiszta, száraz felületet a homogén, egyenletes nedvszívás érdekében minden esetben GROUND univerzális mélyalapozóval kellősíteni kell, melyet az X-FLOOR 2–15 mm-ig önterülő aljzatkiegyenlítő öntése előtt minimum 2–4 órával korábban szükséges felhordani. A GROUND univerzális mélyalapozóról részletes információt talál a [www.meton.hu](http://www.meton.hu) weboldalon.

**FELDOLGOZÁS MÓDJA** ~5,5 l csapvízhez öntsünk 25 kg szárazanyagot. Mindig akkora keverőedényt alkalmazzunk, hogy 1 zsák aljzatkiegyenlítőt egyszerre be tudjunk keverni. A keverést lassú fordulatszámú, fúrógépbe erősített keverőszárral 4 percig végezzük. A csomómentesre kevert anyagot 3–5 percig pihentetjük, majd újra átkeverjük. Fontos, hogy a bekeverést követően többletvizet ne adjunk hozzá.

**ÖNTÉSI TECHNOLÓGIA** A megfelelő hígítású bekevert anyagot a már száraz alapra egyenletesen öntsük szét. A terülést glettvassal segíthetjük elő. Az öntést követően a légbuborék képződés elkerülésének érdekében a friss felületet tüskés hengerrel dolgozzuk át. Egy munkamenetben 2–15 mm vastag réteg önthető és törekedjünk arra, hogy a kívánt (2–15 mm) rétegvastagságot egy öntéssel érjük el. Újabb réteg készítése csak az előző réteg száradása után történhet.

**FONTOS TUDNIVALÓK** A munkavégzés ideje és a száradási idő alatt a hőmérséklet +5 – +25 °C között legyen. A kiegyenlített felületet az öntés és száradás ideje alatt huzattól, fagytól, tűző naptól, csapadéktól védeni kell, illetve ezen időtartam alatt a padlófűtés sem üzemelhet! A termékhez a feltüntetett víz mennyiségén kívül más anyagot hozzáadni nem szabad! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A burkolatot a kiegyenlítő réteg teljes száradása után szabad csak felragasztani. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

MSZ EN 13813:2003.

**MŰSZAKI ALAPADATOK**

|  |  |
| --- | --- |
| **Anyagigény:** | ~1,4 kg/m2/mm. Minimum rétegvastagság 2mm.  Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Bekeverés:** | ~5,5 l csapvíz 1 zsák/25 kg szárazanyaghoz. |
| **Felhordás eszközei:** | rozsdamentes glettvas, tüskéshenger. |
| **Kültéri/Beltéri:** | Kültéri és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Bedolgozási idő:** | 20 perc. |
| **Tapadószilárdság:** | 20 perc után min. ≥0,5 N/mm2. |
| **Hajlítószilárdság:** | ≥0,5 N/mm2. |
| **Nyomószilárdság:** | ≥30 N/mm2. |
| **Járható:** | ~4 óra múlva |
| **Rétegvastagság:** | 2-15 mm-ig/réteg. |
| **Száradási idő:** | ~24 óra 3mm rétegvastagságig. |
| **Burkolható:** | burkolatot a kiegyenlítő réteg teljes száradása után szabad csak felragasztani. |
| **Tűzvédelmi besorolás:** | A1. |

**KISZERELÉS** 25 kg, papírzsákban.

**TÁROLÁS / ELTARTHATÓSÁG** Zárt fagymentes helyen, mindennemű nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5 - +25°C között).